Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat ja üleloomulikku armastust.
Jeesus on armastus
PATRICIA KING Igavene armastus
Tere tulemast vaatama me saadet!
Mina olen Patricia King
ja mu tänane külaline on dr Mark Chironna.
Mark, nii tore, et oled täna meiega.
Räägime täna ühel väga huvitaval teemal,
millest ma pole just sageli kuulnud jutlustatavat.
Sageli räägitakse, et evangeelium on hea sõnum,
mistõttu räägitakse õnnistustest ja taevastesse kõrgustesse tõusmisest
Räägitakse valguseks olemisest nagu Jeesus on valgus.
Kõik need lood on väga olulised,
aga on veel midagi, millest iga usklik läbi läheb
ja millega peame ka leppima, et ammutada sellest maksimumi.
See puudutab sügavatest orgudest ja raskustest läbi minemist
ning kannatuste kogemist.
Kuidas nendega hakkama saada ja nendega nö leppida?
Sellest täna räägimegi, sest sa oled selle ala meister,
olles ise sellest kõigest läbi läinud
ja aastate jooksul ka seda teemat avanud.
Mida siis teha, kui oleme neis pimedates kohtades
või ülemineku kohtades elus?
Kui igatseme nende aarete järele, aga ei näe neid veel.
Üks asi, millega enamus inimesi maadleb...
Või ütleme seda teisiti -
kui ma oleks näinud bussi tulemas, oleksin tee pealt eest ära hüpanud.
Muutus kannab endas teatud signaale,
mis ilmnevad enne seda muutust,
aga kuna me ei tunne neid signaale ära,
siis jõudes sinna nö vahepealsesse paika,
mida ma nimetan "ei kusagil"-kohaks keset "seal kusagil" kohti,
siis see rabab meid jalust.
Seda põhjusel, et kõik, mis siiani on toiminud,
seal enam ei toimi.
Me jõuame punkti, kus me ei mõista, et oleme ühest ajastust välja kasvanud
ja meid valmistatakse ette uueks ajastuks.
Kuid ajastute vaheldumine toob kaasa ka selle "ei kusagil"-tsooni,
kus sa alles avastad asju, mis on sinu jaoks ootel.
Need aga on need kõige raskemad ajad,
kui sa ei koge enam Jumala ligiolu ja armu.
Jumala ligiolus ja armus tundub kõik nii lihtne.
Kõik läheb kui lennates ja kõigil on nii tore.
Jumal on su üle ja ümber ja kõik läheb kui ludinal.
Kuid siis korraga sa ei koge seda enam
ja sa mõtled: "Kus see on? Kuhu see kadus?"
Meil on Jumala tõotused - sageli ka prohvetlikul teel saadud,
et astuda millegi uue sisse, aga me pole sinna veel jõudnud.
Ja siis me ei teagi, kuidas selle ajaga toime tulla.
See on periood, kus sa kaotad igasuguse aja- ja suunataju
ning voolamise Jumalas.
Sa oled keset suurimat ebakindlust üldse,
kus sa näed, et miski ei toimi enam.
Keset seda kõike on kõige olulisem mõista ja tunnistada,
et oled sellises kohas.
See on see sama, kui Paulus ütles, et me teame,
et see kõik töötab meie kasuks ja Jumala nime auks (Rooma 8:28).
Ma võin ju seda Piiblist lugeda,
aga kuniks ma seda ei tunnista, ei suuda ma seda ka näha.
Olles keset seda "ei kusagil"-perioodi...
Üks mees võttis selle kirjakoha Iiobi raamatust,
kus Iiob ütleb (Iiobi 1:21):
"Issand on andnud ja Issand on võtnud;
Issanda nimi olgu kiidetud!”
See pole meie teha.
Mulle meeldiks alati Issanda andmine,
aga samas on aegu, kus see, mille Jumal on andnud,
ei kannaks meid enam seal läbi, kuhu Jumal on meid viimas.
Nii peab Ta võtma osa sellest, mille Ta on kord andnud, ära,
et oleksime jälle tühjade kätega.
Me peame läbima selle "tühjade käte"-faasi.
Kuniks sa aga ei mõista, et oled selles faasis,
ei saa sa ka edasi liikuda.
Mis sa arvad,
kas paljud need ülemineku-etapid ongi loodud Jumala poolt selleks,
et tuua meid tagasi täielikult Temast sõltumise punkti?
Mõtlen iisraellastele, kes tulid välja Egiptusest,
et minna tõotatud maale.
Neil oli prohvetlik tõotus Jumalalt
ja korraga nad polnud enam Egiptuses ning kõik oli teisiti.
Nad aga ei osanud selle teisiti olukorraga toime tulla,
mistõttu nad igatsesid vanade tuttavate asjade järele.
Samas, kui nad pidanuks mõistma, et nad vajavad vaid Jumalat ennast,
kes oli nende igapäevane jook ja toidus.
Jumal tahtis, et nad õpiks Teda paremini tundma.
Tundma Teda kui ainsana, keda nad eales vajavad.
See on täiuslik näide üleminekust,
kus Egiptuse ja tõotatud maa vahele jäi kõrbe kogemus.
Jumal toitis neid kõrbes mannaga, mille kohta nad küsisid: "Mis see on?"
Olles isegi seal vahepealses paigas,
peame meiegi õppima toituma sellest "Mis see on?"-asjast.
Samas on huvitav, et see taevast tulnud manna
langes väljaspoole nende laagriala.
Nad pidid selle saamiseks minema väljaspoole laagrit.
Samas see hea uudis oli,
et manna langes alati kaugemale nende asupaigast
ja lähemale nende sihtkohale.
Nii et iga päev, kui nad läksid selle oma "Mis asi see on?" järele,
liikusid nad alati lähemale oma määratud tulevikule.
Milline huvitav mõte! Pole sellele kunagi mõelnudki.
Nende nälg pani neid liikuma. - Lahe!
Ehk siis keset muutuste aegu
saame õppida Jumalat paremini tundma.
Ega miski muu ei toimi nagunii.
Mitte miski muu ei toimi nagunii.
Kõik, mis möödunud ajas oli suurepärane,
on selleks etapiks kadunud,
mistõttu sa oled lausa sunnitud kohtuma Jumalaga ühel uuel moel.
Tean, et osad teist on just praegu sellises eluetapis
ja sa hüüad: "Jaa, mina olen! Olen keset muutuste protsessi!
Olen keset seda "ei kusagil"-kohta ega tea enam isegi, kes ma olen."
Kuid see on igati normaalne, onju? - On.
Mõeldes algusele, kui Jumal kõik lõi.
Me näeme 1. Moosese raamatus,
veel enne, kui Ta polnud midagi loonud...
Seal polnud ühtegi põõsast ega puud,
kordagi polnud sadanud vihma ja inimest poldud veel ka loodud.
Kõik, mis oli vaid olemas, oli põrm.
Nii tuli Jumal taevast ja tegi oma käed nö mustaks.
Ta niisutas seda põrmu ehk meie inimlikku olemust,
luues sellest midagi.
Viibides keset muutuste protsessi,
peame ka meie teadma, kuidas hoida end niisutatuna.
Mäletan seda aega, kui ma tulin Jumala juurde.
Ma olen muusik, olles õppinud 26 aastat klaverit.
Floyd Cramer oli võrratu kantrimuusika klaverimängija,
kes samas mängis ka suurel hulgal vanu kirikulaule.
Seetõttu ka, kui mu elus oli raskeid aegu
ja ükski ülistuslaul ei suutnud mind piisavalt "niisutada"
ja "hoida mu savi pragunemast",
siis Floyd Crameri muusika "niisutas mu savi" täiega.
Kuid siis saabus aeg, kus Floyd Crameri muusika
"ei niisutanud enam mu savi" ja ma olin täielikus segaduses.
Sest laul, mis oli varasemalt kosutanud alati mu hinge
ja aidanud mu ree peale tagasi,
see võidmine ja niisutamine korraga ei toiminud enam.
Kui ma aga ei saa niisutatud, kuivab mu "savi" kõrbes ära
ja ma ei saa seda lubada.
Oleme täna siin, Arizonas.
Mulle täiega meeldib Arizona -
nii selle väljanägemine kui kõik siin kogetav.
Aga samas on tegu väga kuiva kohaga,
kus möllavad ka tolmupilved.
Nii peame kõik teadma,
kuidas hoida muutuste ajal oma savi niisutatuna.
Kui me läheks praegu kaubamajja, et osta sealt niisutavat kreemi,
siis erinevad inimesed eelistavad erinevat niisutajat.
Püha Vaim teab, mida läheb tarvis,
et hoida nii sinu kui minu savi niisutatuna.
See sobitub meiega parimal moel, sest Ta teab, millistena oleme loodud.
Ehk siis, me peame oskama
hoidma end neis üleminekufaasides niisutatuna.
On huvitav, et ütled,
et isegi mõni laul, mis teatud eluetapis sind kosutas,
ei tee seda enam järgmises eluetapis.
Usun, et me kõik oleme leidnud endas teatud kosutavaid asju või laule
ja on oluline, et tunneksimegi need ära.
Sest on laule, mida sa lihtsalt laulad
ja siis laule, mida laulad ikka täie hingega.
See lihtsalt haarab kogu su südame.
Nende äratundmine kasvõi jumalateenistustelgi
aitab väga palju kaasa
ja miski kui tuleb su üle. - Sööbides sügavale su sisse.
Sellest tasub kinni haarata,
sest selles võib peituda võti just selleks eluhetkeks.
Pole kahtlustki! Ja see hoiab sind ka alal.
Kui Eelija oli oma vaheetapis,
hoidsid teda ühed leivakesed 40 päeva alal.
40 on alati olnud ülemineku number
ja me peame teadma oma kõrbeperioodidel,
mis on see, mis mulle elu annab.
Sest Jumal tahab vägagi meile elu anda,
kuid Ta peab vahel kõrvaldama kõik tugisüsteemid,
et me ei igatsegi midagi muud kui vaid elu.
Ja ei midagi muud kui vaid Teda. - Ja Tema elu.
Tean, et me vaatajategi jaoks, kui olete omadega "kuivas kohas",
on üks võti, mis niisutab te elu ja südame pinnast.
Selleks on miski, mis annab teile elu,
mistõttu püüdke saada selgust, mis see on.
Mark, jaga palun meiega omaenda kogemust,
sest su enda elus on olnud teatud aegu...
Eks neid ole me kõigi elus - erinevaid aegu, millest läbi minna.
Ja neis aegades on veel omakorda kui erinevad etapid.
Vahel me saame šoki millestki ja mõistame veidi hiljem, mis toimub
ja saame siis liikuda edasi millegi sisse, mis toimib.
Kuid on sul jagada meile nõu asjadest, mida oled ise õppinud,
olles läinud läbi oma orgudest ja muutumiskohtadest,
mis olid ehk segadust-tekitavad su jaoks.
Ma olen "tükeldanud" üleminekuetapi osadeks.
Minu jaoks tähendab kriis olukorda, kus ma näen ja kogen midagi,
mis eraldab mind hoobilt kõigest, mis varem oli mulle tuttav ja paigas.
Ehk siis kriis toob mu kohta, kus miski pole paigas.
Seejärel aga saabub üleminekufaas, kus ma ise olen kui paigast ära,
mistõttu ma pean liikuma edasi, kuniks saan end jälle paika.
Ehk siis, mind lihtsalt ei kõrvaldata kusagilt,
aga mind asetatakse ümber kuhugi teise kohta.
Ehk siis - paigast kõigutamine, paigast äraolemine, paika panemine.
Segaduses olemine, eikusagil olemine, taasolemine.
Need kõik on osa sellest protsessist.
Rääkides iisraellaste puhul Egiptusest ja tõotatud maast.
Jumal ütles: "Ma tõin teid kõrbe, et alandada teid
ja näidata teile, mis on te südames.
Et te näeks, et te ei ela ainuüksi leivast,
vaid igast sõnast, mis lähtub minu suust."
Sõna "lähtuma" tähendab ka "protsessi".
Nii kogemegi keset seda protsessi segaduses olemist
ja siis eikusagil olemist, et leida seejärel koht, kus uuesti olla.
Me peame mõistma, et see on protsess,
võtma omaks selle protsessi ja seejärel usaldama seda protsessi.
Olen ühe asjaga, mida ütlesid, enam kui nõus.
Sageli keset neid üleminekuid või ka raskusi, millest läbi läheme,
me näeme, mis puust me tegelikult oleme.
Jumal kasutab neid olukordi, et näidata meile,
mis puust me oleme.
See võib olla ühtaegu õnnistus
kui ka kutse Temaga joondumiseks.
Kuid olen vahel keset kriise olnud täitsa üllatunud,
et minus on tugevamat usku kui ma arvasin olevat
ja isegi rohkem armastust kui ma arvasin omavat.
Sest need üleminekuajad panevad su proovile.
Jumal teab kõiki neid asju nagunii, aga Ta tahab, et sa ka neid näeksid,
et võiksid siseneda sellesse protsessi.
Sa ei teagi enne, mis puust sa oled,
kuniks Jumal pole su "metalli" proovinud.
Kui Paulus ütles, et peame muutuma oma meele uuendamise teel,
et katsuda läbi, mis on Jumala tahtmine,
siis "läbikatsumine" on ühtpidi teaduslik termin.
Kui läheksid juveliirile oma kuldkõrvarõngaid pakkuma,
siis saamaks teada, on need ka ehtsad,
on neil seal üks metallitükk, mille vastu nad seda kulda hõõruvad.
Kui see metallitükk muutub teatud värvi,
on tegu ehtsa kullaga.
Nii tähendas ka vanal ajal läbikatsumine kindlaks tegemist,
millise metalliga on tegu.
Jumal katsub ka meie "metalli" seal vahepealses etapis läbi.
Samas Ta tahab, et avastaksime,
et Ta on me sisse pannud teatud ressursid ning võimekuse.
Üks asi, mis mulle muret valmistab ja usun, et oled minuga nõus, on see,
et tänapäeva ühiskond on muutunud nii mina-keskseks,
olles palju rohkem ego-keskne kui Kristuse-keskne.
Selle tulemusena aga
on ka omavaheline võistlemine ja võrdlemine tipus.
Kogu tänase maailma edukus tugineb omavahelisele võistlemisele.
Jumalat aga ei huvita nii palju edu, kuivõrd suurepärasus.
Suurepärasus ei tähenda enda võrdlemist kellegi teisega.
See tähendab endas peituva võimekuse avastamist,
mis pole veel täielikult avaldunud.
Igaüks meist on võitud vastavalt oma võimekusele.
Leides end sealt "eikusagil" keskelt on Jumala sooviks,
et avastaksin endas selle võimekuse, mida Ta pole veel võidnud
ja lõpetaksin oma endise etapi tugevustele tuginemise,
sõltudes ainuüksi Temast.
Sest minu teadmatus on Jumala jaoks äga kütkestav.
Nii nagu minu nõrkuski.
Samas keset oma nõrkusi avastan ma oma võimekuse,
sest olles nõrk olen ma tugev.
Wau! Võimas!
Sela.
Võtame siinkohal väikese pausi,
mille jooksul tahan tutvustada teile tõeliselt abiks olevat materjali.
Tegu on 2-osalise CD-paketiga Mark Chironna poolt,
mis puudutab teemat "Üleminekutes peituvad aarded".
See õpetus annab teile uut jõudu, väge ja ülekandeid.
Tellimisinfo on nähtav ekraanil,
mistõttu tellige endale see materjal, mis meeldib teile kindlasti.
Siinkohal aga väike paus ja me oleme kohe tagasi.
Keset muutusi ja üleminekuaegu
ilmutab Issand meile
me südames ja vaimus peituvaid varjatud aardeid.
Dr Mark Chironna 2-osaline CD pakett "Üleminekutes peituvad aarded"
toob esile hindamatu, prohvetliku tunnetuse
me tuleviku kohta.
Tellige see 2-osaline prohvetliku sõnumi pakett juba täna!
Maksumus 10 USD + saatmiskulu.
Tellimisinfo on nähtav ekraanil.
Tänu me partneritele
saame saata meeskondi
haiget saanute ja lootusetute juurde
meie linnatänavail
See on see, mida te teete, kui olete meie partnerid.
Hakake me partneriks juba täna!
Mark, olime eile õhtul koos ühel teenistusel,
kus jagasid suurepärase sõnumi üleminekuetappidest elus.
Pluss palju, palju muud.
Viitasid oma kõnes Psalmile 23
ja ma mõtlesin lugeda selle me vaatajaile ette,
kuna see haakub nii väga kogu selle sõnumiga.
"Issand on mu karjane, mul pole millestki puudust.
Haljale aasale paneb ta mind lebama,
hingamisveele saadab ta mind;
tema kosutab mu hinge.
Ta juhib mind õiguse rööbastesse oma nime pärast.
Ka kui ma kõnniksin pimedas orus, ei karda ma kurja,
sest sina oled minuga;
su karjasekepp ja su sau, need trööstivad mind.
Sa katad mu ette laua mu vastaste silma all;
sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad
ja ma jään Issanda kotta eluajaks."
Milline imeline Psalm!
Kuid kommenteeri seda palun pisut lähemalt,
et aidata me vaatajaid, kes on üleminekuetappides.
Üleminekufaas haakub paljuski klausliga:
"Ka kui ma kõnniksin pimedas orus..."
Selle Psalmi alguses räägib Taavet Jumalaga,
öeldes, et Jumal on ta karjane.
Samas aga räägib ta meiega.
Nii nagu lõpuski, kui ta ütleb:
"Ainult headus ja heldus järgivad mind kõik mu elupäevad
ja ma jään Issanda kotta eluajaks."
Orust läbi minnes pole sul kellegagi rääkida.
Ja isegi, kui inimesed on su kõrval, tunned end siiski üksi olevat.
See ongi see koht, kus hakkad otse Jumalaga suhtlema,
ka kogedes Teda väga otseselt.
Ainus ja ülim viis ülemineku-orust läbiminemiseks
on suhelda pidevalt oma Karjasega, kes sind juhib.
Samas on oluline mõista,
et Lähis-Ida karjased juhivad oma karja tagant poolt
ja Taavet muidugi teadis seda.
Meie aga tahame, et Jumal läheks meie ees
ja meil poleks muud teha, kui vaid järgneda Talle.
Kui aga karjane juhib tagant...
Jesaja 30:21 on öeldud:
"Ja su kõrvad kuulevad sõna, mis su tagant ütleb:
See on tee, käige seda!”
Mulle ei meeldi see,
sest see tähendab, et mina ise pean tegema samme
ja siis Jumal korrigeerib neid vajadusel.
Mulle pigem ei meeldiks võtta seda vastutust.
Mulle meeldiks, et Jumal läheb ees ja ma järgnen Talle.
Tema aga tahab, et saaksin küpseks
ja õpiksin panema tähele Tema tasast, vaikset häält.
Mulle nii meeldib see, sest Jumala Sõna ise ütleb,
et me kuuleme Ta häält tagant poolt.
Ja isegi, kui me ei tea, kuhu oleme minemas
ja oleme nö haavatavad,
siis see hoiab me kõrvad valla, et kuulda Jumala häält.
Teine aspekt selle tagant kuulmise juures on see,
et see viitab juba igavikus toimunule.
Nii et Jumal laseb sündida kõigel sellel,
mille Ta on meie jaoks valmis pannud.
Nii võib hääl su selja taga öelda: "Sa ei pruugi teada, kuhu sa lähed,
aga mina olen juba seadnud su sammud."
Mulle nii meeldib see!
- Nii et tee nägu, et saad hakkama ja sa saad hakkama!
Ehk siis ela selliselt,
et keskendud keset seda aega ka igavikule.
Sest ajapikku saab kõik selgeks nagunii,
aga igavikule keskendumine aitab sellele kaasa.
Mainisid oma kõnes ka saua ja keppi (Psalm 23).
Kepp on kui üsna tugev nui.
Pigem kui pesapalli kurikas ja mitte see konksuga karjasekepp.
Karjane kasutas seda ühest küljest lammaste ajamiseks,
aga veelgi enam metsloomade eemale peletamiseks.
Nii et, kui Taavet ütles: "Su kepp ja su sau trööstivad mind",
siis ta teadis paremini kui keegi teine,
mida tähendab karu või lõvi eemale peletamine või tapmine.
Ta teadis, et mis iganes ka ta teekonnal ette ei tuleks -
ta vajab, et Jumala käsi peletaks eemale ta vaenlased.
See aga trööstis teda, et ta ei pea üksi võitlema.
Saual aga on see karjase konks.
Kivisel maastikul,
kui karjaga oldi alles teel haljale aasale,
tuli läbida mägiseid, ebakindlaid alasid.
Kui siis mõni lammas komistas ja kuhugi kukkus,
tõmbas karjane ta selle saua konksuga tagasi rajale.
Nii et keset oma muutusi ja üleminekufaase
võime me Piibli sõnul leida nii Jumala tröösti kui ka kaitset.
Sest üleminekuperioodid on nii segadust-tekitavad
ja sa võid sattuda rünnaku alla ilma, et sellest arugi saaksid.
Kuid Jumal on seal samas, et kanda hoolt su eest,
kui vaid otsid Tema palet.
Ma õppisin midagi oma kõige pikema "oru-perioodi" ajal,
mis kestis vahemikus 2007-2011.
Ma arvasin, et ma mõistsin süüdistaja olemust,
aga mulle jõudis kohale,
et on ka varjatud süüdistused, mis on veelgi salakavalamad.
Nii pidi Jumal õpetama mulle,
kuidas neid varjatud süüdistusi ära tunda.
Nii et Ta haaras selle kepi ja asus sind kaitsma.
- Tehes seda Jumala Sõna kaudu.
Hoides muutuste keskel väga Jumala ligi...
Sest eks võimalusi ole teisigi.
Sul on keset muutusi võimalik teha ka muud,
kui hoida Jumala ligi.
Sa võid hoida ka kino, baari või mille iganes muu ligi.
See on me enda otsustada,
kuidas me üleminekutega toime tuleme.
Kui sa aga hoiad väga Jumala ligi ja Temast saab su "kõige, kõige",
hakkad ka mõistma ja tunnetama kõike palju paremini.
Kasvõi seda, millest rääkisid,
et hakkasid tegema vahet süüdistuste ja varjatud süüdistuste vahel.
Kuid sa õppisid seda keset seda üleminekuaega.
Muul moel poleks ma seda teada saanud.
Kuid sa said, sest sa hoidsid Jumala ligi.
Olles keset üleminekuetappe,
võime me saada kas kvalifitseerituks või diskvalifitseerituks.
Just nii.
Usun, et Jeesusesse uskujal on oluline mõista,
et tegu on ka nö heakskiitmise kohaga
Tõsi, me kogeme Jumala heakskiitu ainuüksi armu läbi,
aga samas tahab Jumal tuua sinus ja sinu läbi esile midagi,
mida Ta ei saaks muul moel teha.
Jumala armu läbi õigete otsuste langetamine
on midagi nii täiuslikku ja imelist.
Mulle meeldib see.
Muutused pole kunagi lihtsad, küll aga aulised,
kui vaid hoiad oma pilgu Jumalal.
Oleme peale pausi kohe tagasi,
aga tahaksin julgustada sind külastama mu kodulehte
ja tellima sealt endale 2 CD komplekti "Üleminekutes peituvad aarded".
Need kaks sõnumit niidavad su heas mõttes jalust
andes sulle väe minema läbi ükskõik, millest.
Sest millest iganes sa ka läbi ei läheks,
saad täiega haarata Jeesusest kinni
ja su tulevik saab olema auline.
Oleme kohe tagasi.
Keset muutusi ja üleminekuaegu
ilmutab Issand meile
me südames ja vaimus peituvaid varjatud aardeid.
Dr Mark Chironna 2-osaline CD pakett "Üleminekutes peituvad aarded"
toob esile hindamatu,
prohvetliku tunnetuse mis julgustab meid uskuma.
Tellige see 2-osaline prohvetliku sõnumi pakett juba täna
Maksumus 10 USD + saatmiskulu.
Tellimisinfo on nähtav ekraanil.
Tänu me partneritele
saame saata meeskondi
haiget saanute ja lootusetute juurde
meie linnatänavail
See on see, mida te teete, kui olete meie partnerid.
Hakake me partneriks juba täna!
Näen vaimusilmas üht noort koduperenaist.
Olid enne karjäärinaine,
kuid abielludes ja lapsi saades sa loobusid oma karjäärist,
et pühenduda täielikult emaks olemisele.
Kuid see muutus on olnud ka raske
ja sa kogesid viimase lapse puhul isegi sünnitusjärgset depressiooni,
mis viis su täiesti rivist välja.
Tunned, et oled omadega õhtal; et oled kui ühes pimedas orus.
Tunned, et oled augus, millest ei saa enam kunagi välja.
Jumal näitas mulle täpselt, kuidas end tunned,
kuid Ta tahab ka julgustada sind.
See saab olema su elu võrratuim aeg,
kui vaid leiad Jumala keset seda kõike.
Jumal koputab su südame ukse taga ja ütleb: "Hoia väga minu ligi!
Lihtsalt hoia minu ligi,
sest mul on kõik vastused, vägi ja arm su jaoks, mida vajad."
Jumal ilmutab sulle oma aardeid keset seda aega.
See ei pruugi isegi igakord juhtuda üks-ühele ajal Temaga,
vaid näiteks nõude pesemise või mähkmete vahetamise ajal.
Või mil iganes sa midagi koged - lihtsalt ava oma süda
ja koge Jumala ligiolu selles.
Suured aarded on sinu ootel keset seda kõike!
On üks noor mees - oma 20'ndate keskpaigas.
Sind on ametialaselt voolitud ja ette valmistatud.
Sul on sellel erialal lausa ülikooli kraad.
Kuid sa oled korraga sattunud kimbatusse.
Tunned, et oled nurka surutud ja sul pole mingit väljapääsu.
Tunned, et oled teinud vea
ja seda isegi karjääri osas, kus täna tegutsed.
Esiteks tahan kinnitada sind Püha Vaimu läbi,
et karjäär, milles tegutsed, pole viga.
See, millega silmitsi seisad,
kannab sinu põlvkonna seas nime veerand-elu kriis.
Sel pole mingit pistmist sinu ametiga,
vaid sinu arusaamisega sellest,
kuidas kaasata seda osa sinust, mis pole enam teismeline,
vaid mis on saamas täiskasvanuks, kuna liigud 30'ndate suunas.
Rõõm, mida oled kunagi kogenud, tuleb tagasi.
Kogu selle olukorra aga on tinginud suhte purunemine kellegagi,
kelle uskusid jäävat alatiseks su ellu.
Tahan kinnitada sulle, et see on tegelikult kingitus
ja Jumal kasutab seda olukorda,
et anda sulle täiesti uut tunnetust kõigest sellest, kes sa seesmiselt oled
ja tervendada su südame ja hinge.
Ära anna oma karjääri osas alla
ja isegi, et tunned end nurka surutuna,
sillutab Jumal sulle tee sinna, kus seda pole.
Aitäh, et olid täna meiega!
Hoia alal see imeline prohvetlik sõna, oled sa siis orus või mitte,
et Jumal armastab sind igavese armastusega.
Ta tõesti teeb seda.
Näeme taas!
Tõlge: Anne-Ly Raukas